open-index/open-wikipedia-markdown huggingface dataset:
Maturitné oznámenie

[náhľad|Motto maturitného oznámenia III.D triedy [Vojenská škola Jana Žižku z Trocnova (Bratislava)|Vojenskej školy Jana Žižku z Trocnova v Bratislave z roku 1965]]
[náhľad|Zoznam študentov III.D triedy [Vojenská škola Jana Žižku z Trocnova (Bratislava)|Vojenskej školy Jana Žižku z Trocnova v Bratislave na maturitnom oznámení z roku 1965]]

**Maturitné oznámenie** (nespisovne *maturitné oznamko* alebo len *oznamko*) je papierové pamätné ohlásenie s textom a fotografiou odovzdávané študentmi stredných škôl a gymnázií na Slovensku pred stužkovou slávnosťou. Býva vyrábané vo forme malých kartičiek s dvomi ryhami na zatvorenie, názvom triedy, školy, prípadne mottom z vonkajšej strany a so zoznamom žiakov spolu s riaditeľom a triednym učiteľom, miestom vyhradeným pre fotografiu a mottom alebo hláškami, ktoré si študenti zvolia, z vnútornej strany. V závislosti od výrobcu je v súčasnosti veľa rôznych motívov a tvarov, z ktorých si môžu triedy vyberať. Spoločnosti na výrobu maturitných oznámení majú často vlastných grafických dizajnérov, ktorí komunikujú so študentmi, a prípadne aj fotografov, ktorých úlohou je odfotiť fotografie určené na oznámenia.

Triedy stredných škôl a gymnázií si v rozumnom čase pred stužkovou slávnosťou objednávajú alebo vyrábajú vlastné maturitné oznámenia, aby ich mohli včas venovať spolu s prilepenou fotografiou a s prípadným venovaním rodine, priateľom, známym alebo pedagogickým zamestnancom školy. Bývajú zväčša vystavované v domácnostiach alebo zamestnaní príjemcov. Oznámenie má príjemcovi oznámiť a pripomínať vstup dotyčného študenta do dospelosti a zároveň oznámiť mu jeho blížiacu sa stužkovú slávnosť.

## Pozri aj
* stužková slávnosť
* maturita
* maturitné tablo

Kategória:Stredné školy na Slovensku
Borky (prírodná pamiatka, okres Hodonín)

**Borky** sú prírodná pamiatka ev. č. 2161 na južnom okraji obce Blatnička v okrese Hodonín v Juhomoravskom kraji. Chránené územie je v starostlivosti Krajského úradu Juhomoravského kraja.

## Predmet ochrany
Predmetom ochrany sú flyšové sedimenty nivnického súvrstvia bielokarpatskej jednotky vonkajšieho flyšového pásma, ktoré sú odkryté vo odkryvoch zárezu miestnej cesty. Unikátne je tu zastihnutá hranica paleocén/eocén. Náleziská fosílií morských živočíchov a ich stôp.

## Význam
Lokalita je dokladom sedimentačného cyklu flyšového pásma Karpát. Prírodná pamiatka je vhodná pre výskum zmien na hranici medzi paleocénom a eocénom, kedy dochádzalo k vymieraniu druhov v morskom ekosystéme.

## Prístup
Prírodná pamiatka Borky sa nachádza pri južnom okraji cesty č. 54 pri obci Blatnička, asi 1,5 km na severozápad od hraníc CHKO Biele Karpaty. Neďaleko od lokality prechádza obcou trasa *Strážnickej vinárskej cyklotrasy*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2017 - 2026

## Zdroj

Kategória:Geologické lokality v Česku
Kategória:Paleontologické lokality v Česku
Kategória:Blatnička
Kategória:Chránené územia v okrese Hodonín
Kategória:Prírodné pamiatky v Česku
Ošetnice

**Ošetnice** je potok v Moravsko-sliezskom kraji, pravostranný prítok rieky Lomná, ktorý odvodňuje juhovýchodnú časť okresu Frýdek-Místek, prevažne na území obce Mosty u Jablunkova.

## Popis toku
Ošetnice pramení na východnom okraji Moravsko-sliezskych Beskýd v masíve Skalky v nadmorskej výške približne 700 m n. m. Spočiatku tečie na východ smerom k Jablunkovskému priesmyku. Na jeho severnom svahu vstupuje do Jablunkovskej brázdy. Nasledujúci tok Ošetnice smeruje zhruba k severu po východnom okraji zástavby obce Mosty u Jablunkova, kde priberá okrem viacerých nepomenovaných prítokov Kavulokův potok a Potůček. Na okraji Jablunkova neďaleko pľúcneho sanatória sa Ošetnice v nadmorskej výške asi 400 m n. m. vlieva sprava do rieky Lomná.

Ošetnice je jeden z najvýznamnejších prítokov Lomnej a jediný s povodím nad 10 km².

## Hlavné prítoky
(Ľ = ľavý, P = pravý)
* Kavulokův potok (Ľ)
* Potůček (Ľ)

## Referencie

Kategória:Povodie Olše
Kategória:Vodné toky v Moravsko-sliezskych Beskydách
Kategória:Chránená krajinná oblasť Beskydy
Kategória:Mosty u Jablunkova
Kategória:Jablunkov
Kategória:Jablunkovská brázda
Tablo

[náhľad|Tablo libochovického [vikariátu z roku 1917]]
[náhľad|Tablo záložníkov poľského [torpédoborec|torpédoborca ORP Wicher z rokov 1970–1973]]
**Tablo** je súbor fotografií viacerých osôb usporiadaný obyčajne na spoločnom podklade.

## História
[náhľad|Tablo [vojna|vojenskej školy v Prahe z roku 1928]]
V minulosti sa vyrábalo ukladaním fotografií na spoločný podklad, ktorý bol prípadne ručne dozdobený, a to všetko bolo zarámované a vystavované.

## Súčasnosť
V súčasnosti sa využívajú počítače a grafika, kde sa vytvorí návrh, vložia fotografie a pripraví sa na tlač na podklad.

## Maturitné tablo
[náhľad|Tablo diplomových ošetrovateliek [Střední zdravotnická škola a Vyšší odborná škola zdravotnická Ostrava|Dvojročnej ošetrovatelskej školy v Ostrave z roku 1939]]

[náhľad|Tablo absolventov [Vojenská škola Jana Žižku z Trocnova (Bratislava)|Vojenskej školy Jana Žižku z Trocnova v Bratislave, ktorí tu študovali v rokoch 1961 až 1964]]
Maturitné tablo je vyrábané počas maturitného ročníka na strednej škole, kedy je aj vystavované vo výklade vybraného obchodu, neskôr vystavené v priestoroch školy.

## Referencie

Kategória:Stredné školy
Kategória:Fotografia
Strážnik

**Strážnik** môže byť:
* vo všeobecnosti: osoba, ktorá služobne vykonáva stráž, synonymum: strážca, napr.:
** historicky: zamestnanec obecnej samosprávy, ktorého úlohou bolo v noci strážiť obec proti zlodejom, hlásiť poplach v prípade požiaru, príp. aj ohlasovať čas, obecný strážnik, nočný hlásnik , pozri obecný strážnik
** príslušník súkromnej bezpečnostnej služby, pozri súkromná bezpečnostná služba
* hodnosť v niektorých mestských políciách na Slovensku, pozri strážnik (policajná hodnosť)
* preklad (spravidla policajných) hodností v iných štátoch:
** v Spojenom kráľovstve, Kanade, Spojených štátoch, Austrálii, Indii, Hongkongu, Singapure a pod.: spravidla najnižšia policajná hodnosť (*constable*), pozri constable (hodnosť)
** v Dánsku: najnižšia poddôstojnícka hodnosť v ozbrojených silách (*Konstabel*), pozri Konstabel
** vo Fínsku: súčasť názvu najnižšej (*nuorempi konstaapeli*doslova „mladší strážnik“) a druhej najnižšej hodnosti (*vanhempi konstaapeli*doslova „starší strážnik“) v polícii, pozri nuorempi konstaapeli a vanhempi konstaapeli
** v Nórsku:
*** do roku 2003 najnižšia hodnosť v polícii (*politikonstabel*doslova „policajný strážnik“), od roku 2003 zodpovedajúca hodnosti *politibetjent 1* (doslova „policajný príslušník 1“), pozri politikonstabel a politibetjent
*** hodnosť *konstabel* a *brannkonstabel* (doslova „hasičský strážnik“) v (mestských) hasičských zboroch, pozri konstabel a brannkonstabel

## Pozri aj
* čestná stráž
* hajtman
* mestská polícia
* policajt
* polícia
* Strážnice (okres Hodonín), obec v Česku

## Referencie
Národná cesta k socializmu

**Národná cesta k socializmu** alebo **špecifická cesta k socializmu** je pojem zo socialistickej a najmä komunistickej politickej teórie a praxe, ktorý vo všeobecnosti označuje politickú *„stratégiu uznávajúcu špecifickú národnú a štátnopolitickú situáciu, ktorá mala za istých podmienok umožniť nahradenie ‚štandardnej‘ [[Revolúcia|revolúciu]] politickou evolúciou, ak nie priamo parlamentným prechodom k socialistickému vývoju“*. Príkladom je koncept československej cesty k socializmu, ktorý vystupoval ako politická stratégia Komunistickej strany Československa v dobe tzv. tretej republiky v rokoch 19451948.

## Referencie

## Pozri aj
* socializmus s ľudskou tvárou

Kategória:Komunizmus
Kategória:Socializmus
Čierna ovca

**Čierna ovca** môže byť:
* nepodarený, neželaný alebo opovrhovaný člen nejakého spoločenstva, napr. rodiny
* iný názov kmeňového zväzu Kara Kojunlu
* divadelná hra Radošinského naivného divadla, pozri Čierna ovca (hra)
* slovenský televízny film z roku 1996, pozri Čierna ovca (film)

## Referencie
Alexandrijská pravoslávna cirkev

**Alexandrijská pravoslávna cirkev** je jedna z autokefálnych pravoslávnych cirkví. Jej najvyšším predstaviteľom je alexandrijský patriarcha i pápež – v roku 2020 je ním patriarcha Feodor II.

## Iné projekty

## Externé odkazy
* [Alexandrijskej pravoslávnej cirkvi](http://www.patriarchateofalexandria.com/ Stránka)

Kategória:Pravoslávne cirkvi
Technická ochrana dokumentov

**Technická ochrana dokumentov** je súhrnné označenie ochranných prvkov, ktoré slúžia na znemožnenie alebo aspoň sťaženie pozmeňovania a falšovania dokumentov (úradných listín, cenín, platidiel). Pri jednotlivých dokumentoch ich uplatňuje vystavovateľ (emitent) podľa ich významu a dôležitosti.

Z kriminalistického hľadiska sa delí na:
* viditeľné prvkyprvky zhotovené tak, aby boli viditeľné, ale ťažko napodobniteľné; poskytujú dobrú možnosť posúdenia pravosti dokumentu ako pre povolanú osobu, tak aj pre laika, napr.:
** vodoznak,
** ochranný prúžok,
** hologram,
** ochranné vlákna,
** konfety,
** giloš,
** irisová tlač,
** klopný efekt,
** sútlačová značka,
* neviditeľné (utajované) prvky – prvky, ktoré sú známe len úzkemu okruhu povolaných osôb a ich prítomnosť v skúmanom dokumente sa dokazuje na špecializovaných pracoviskách; napr. úmyselná chybotlač.

## Referencie

Kategória:Numizmatika
Lebes gamikos

[náhľad|[Červenofigúrová keramika|Červenofigúrový lebes gamikos, maliar: Asteas, cca 340 pred Kr., Národné archeologické múzeum, Madrid]]
**Lebes gamikos** ( – „manželská misa“) je typ starogréckej keramickej nádoby.
 
Lebes gamikos (mn. č. *lebétes gamikoi*), zväčša hlboká misa s oblým dnom na vyššom podstavci alebo nízkej nôžke, s vekom a dvomi horizontálnymi uchami vystupujúcimi z hornej časti nádoby, sa primárne používal pri svadobných obradoch. Nevesta ho potom mohla dostať darom. Prvýkrát sa objavil v polovici 6. stor. pred Kr., ale rozšírenejší bol hlavne od druhej štvrtiny 5. do konca 4. stor. pred Kr.
 
Britský archeológ John Beazley rozlišuje dva typy lebétes gamikoi. Nádoba typu 1 (starší typ) má krk a je spojená s vysokým kužeľovitým podstavcom takmer rovnako vysokým ako samotné telo nádoby (priemerná výška tohto typu sa pohybuje v rozsahu od asi 38 cm do 64 cm). Nádoba typu 2 má namiesto podstavca nízku nôžku a nemá krk (jej priemerná výška je od asi 23 cm do 46 cm). Ich výzdoba je rozdielna. Napr. zatiaľčo  aténske lebétes gamikoi z konca 6. stor. pred Kr. zobrazujú väčšinou svadobné scény, apúlske z konca 4. stor. pred Kr. majú často i nešpecifickú a triviálnu ikonografiu. Podľa Beazleyho najstarší známy lebes gamikos je tzv. Sófilova váza zo Smyrny (580 – 570 pred Kr.) zobrazujúca svadobný sprievod Heleny a Menelaa.
 
Lebes gamikos sa mohol používať na viaceré účely napr. ako nádoba na miešanie vína, nádoba pre jedlá na svadobnej hostine, nádoba na vodu (vodu ohriali v inej nádobe) pre svadobný kúpeľ, váza na kvety, nádoba na parfumovanú vodu (napr. aromatizovanú myrhou) alebo jednoducho ako „symbolický svadobný dar“. Bez ohľadu na to, ako sa táto nádoba použila, súdiac podľa maľovanej ikonografie sa zdá, že bola takmer výlučne svadobná (čiernofigúrové a neskôr červenofigúrové maľby na lebetes gamikos  zobrazujú prevažne svadobné procesie a scény darcovstva).

Vedci kedysi verili, že lebétes gamikoi nemali nič spoločné s kultom mŕtvych, ale objavili sa i také, ktoré zobrazujú pohrebné scény. V atických hroboch dievčat sa našli lebétes gamikoi, ktoré tam umiestnili (podobne ako lutroforoi) zrejme ich príbuzní či priatelia. Viedla ich k tomu zrejme viera, že zosnulé dievča tak mohlo „uzavrieť manželstvo s bohom smrti“ a vyhnúť sa tak útrapám podsvetia. Manželstvo s Hádom vyvoláva totiž paradigmu v osude Persefony v hymne na Demetru (tento hymnos sa pripisuje Homérovi). Niektoré z týchto váz sa mohli vyrábať dokonca len pre tento účel, pretože predčasných úmrtí dievčat nebolo málo.
 

Lebes Gamikos.gif|Lebes gamikos - typ 1
Attica, lebes gamikos con giudizio di paride e scena matrimoniale, 520-510 ac. ca..JPG|Atický čiernofigúrový lebes gamikos, cca 520 – 510 pred Kr.
Lebes gamikos - type 2.jpg|Lebes gamikos - typ 2
Lebes gamikos Louvre K196.jpg|Apúlsky červenofigúrový lebes gamikos, cca 360 – 350 pred Kr.

 
## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Majstrovstvá sveta v ľadovom hokeji žien do 18 rokov 2020

**Majstrovstvá sveta v ľadovom hokeji žien do 18 rokov 2020** boli trináste majstrovstvá sveta v ľadovom hokeji žien do 18 rokov. Konali sa v Bratislave na Slovensku od 26. decembra 2019 do 2. januára 2020. Zlato získali hokejistky USA; reprezentantky Slovenska skončili posledné a mali pôvodne zostúpiť do I. A divízie, avšak po vylúčení Ruska ostali v Top divízii MS 2022.

## Rozhodkyne
IIHF nominovala 9 hlavných a 9 čiarových rozhodkýň:


;Hlavné rozhodkyne
* Henna Åberg
* Darja Abrosimova
* Gabrielle Ariano-Lortie
* Kelly Cooke
* Drahomíra Fialova
* Elena Ivanova
* Gabriela Malá
* Vanessa Morin
* Svenja Strohmenger


;Čiarové

* Liv Andersson
* Magdaléna Čerhitová
* Stephanie Cole
* Polina Danilova
* Marine Dinant
* Kendall Hanley
* Amy Lack
* Justine Todd
* Wang Hui


## Základné skupiny
*(Všetky časy sú v [[Stredoeurópsky čas|SEČ]] – [[UTC+01:00]])*

### Skupina A

|}

### Skupina B

|}

## O udržanie

* vyhralo 2:0 na zápasy a udržalo sa.  malo pôvodne zostúpiť do I. A divízie, ale po vylúčení Ruska ostalo v Top divízii.*

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## Nižšie divízie
### I. A divízia
Turnaj I. A divízie MS 2020 sa hral vo Füssene v Nemecku od 3. do 9. januára 2020.

|

|}

### I. B divízia
Turnaj I. B divízie MS 2020 sa hral v Katoviciach v Poľsku od 2. do 8. januára 2020.

|

|}

### II. A divízia
Turnaj II. A divízie MS 2020 sa hral v Eindhovene v Holandsku od 25. do 28. januára 2020.

|

|}

### II. B divízia
Turnaj II. B divízie MS 2020 sa hral v Mexiku, hlavnom meste Mexika, od 28. januára do 2. februára 2020.

#### Základná časť

|

|}

#### Play-off

#### Konečné poradie

Poznámka: Všetky štyri tímy postupujú do zreorganizovanej II. divízie MS 2022 (aj keď Nový Zéland sa neskôr odhlásil z MS 2022).

## Referencie

2020
ženy
Kategória:Ľadový hokej v 2019
Kategória:Ľadový hokej v 2020
Kategória:Ľadový hokej na Slovensku
Kategória:Športové podujatia v Bratislave
Kategória:Šport na Slovensku v 2020
Marťácky vrch

**Marťácky vrch** (), miestne aj **Marťakovský kopec** je vrch v severovýchodnej časti pohoria Javorníky v geomorfologickej časti Rakovská hornatina.

## Polohopis
Nachádza sa hranici okresov Čadca a Kysucké Nové Mesto približne  južne od centra obce Zákopčie a  juhozápadne od Čadce, v centrálnej časti Rakovskej hornatiny na hlavnom hrebeni Javorníkov medzi Chotárnym kopcom a Kazíckou Kýčerou. Vrcholom prechádza hranica katastrálnych území Zákopčia a Ochodnice.

## Rozhľadňa
náhľad|Výhľad z rozhľadne
V rokoch 2009 – 2011 bola na vrchole Marťáckeho vrchu postavená *rozhľadňa Zákopčie*. Štrnásť metrov vysoká stavba je postavená z prírodných materiálov (kameň a drevo). Rozhľadňa poskytuje kruhový výhľad, pri ktorom je okrem blízkych Javorníkov viditeľná aj Lysá hora v Moravsko-sliezskych Beskydách, Veľká Rača v Kysuckých Beskydách a Veľký Rozsutec v Malej Fatre.

## Prístup
V oblasti prechádza  červene značená trasa (*Javornícka magistrála*) z Čadce do *Sedla pod Grapou*, ktorá obchádza vrchol východným smerom a od ktorej vedie k rozhľadni značená odbočka. V osade *Petránky* sa križuje s  modro značenou trasou (Cesta Vila Galvánka) z Kysuckého Nového Mesta do centra Zákopčia.

Najkratšia cesta na vrchol, vhodná aj pre rodiny s deťmi, je z konečnej autobusov v osade *U Rulcov* cez osadu *U Trnkov*.

## Referencie

## Pozri aj
* Vysoké Javorníky
* Javorníky
* Zoznam vrcholov v Javorníkoch
* Geomorfologické členenie Slovenska

Kategória:Vrchy v Javorníkoch
Kategória:Zákopčie
Kategória:Ochodnica
Kategória:Vrchy v okrese Čadca
Kategória:Vrchy v okrese Kysucké Nové Mesto
Kategória:Vrchy pod 1000 metrov na Slovensku
Kriminalistické laboratórium

**Kriminalistické laboratórium** je špecializované pracovisko, laboratórium určené na odborné pokusy, vedecký výskum, technický vývoj, expertné rozbory a posudky (pozri kriminalistická expertíza), špecializovanú diagnostiku, skúšobné testy (napr. vyšetrovacie pokusy) či školskú výuku v rámci kriminalistiky.

## Referencie

Kategória:Kriminalistika
Kriminalistická stopa

náhľad|Zaisťovanie daktyloskopických stôp
**Kriminalistická stopa** alebo skrátene **stopa** je akákoľvek zmena v materiálnom prostredí alebo vo vedomí človeka, ktorá príčinne alebo aspoň miestne a časovo súvisí s vyšetrovanou udalosťou, obsahuje kriminalisticky alebo trestnoprávne relevantnú informáciu, je zistiteľná, zaistiteľná a využiteľná pomocou dostupných kriminalistických, prírodovedných a technických metód, prostriedkov a postupov.

Vyhľadávanie a zaisťovanie stôp patrí medzi základné a najdôležitejšie úlohy kriminalistickej praktickej činnosti. Spôsoby zaisťovania jednotlivých druhov materiálnych stôp sa líšia podľa ich charakteru, pričom často možno jednu stopu zaistiť niekoľkými vzájomne odlišnými spôsobmi (napr. fotografovanie daktyloskopickej stopy a jej následné odobratie na daktyloskopickú fóliu).

## Typológia
Kriminalistické stopy možno deliť podľa rôznych kritérií. Kriminalisti Jiří Straus a František Vavera uvádzajú ako najvhodnejšie nasledovné delenie:
* materiálne stopy:
** odrážajúce vonkajšiu štruktúru pôsobiaceho objektu:
*** daktyloskopické stopyotlačky alebo vtlačenia prstov, dlaní a chodidiel s vyznačenými papilárnymi líniami, ktoré nesú informáciu o povrchovej štruktúre častí ľudského tela,
*** trasologické stopystopy bosých alebo obutých nôh, stopa ľudskej lokomócie, dopravných prostriedkov a iné stopy podobného druhu (stopy pier, zubov, ucha, čela, lakťov, rukavíc).
*** mechanoskopické stopystopa odrážajúca vonkajšiu štruktúru nástroja, ktorý stopu vytvoril,
** odrážajúce vnútornú štruktúru pôsobiaceho objektu:
*** biologické stopystopy pochádzajúca z organizmu človeka, zvieraťa alebo rastliny (krvné stopy, sliny, ejakulát, pošvový sekrét, pot, zvyšky pokožky, chlpy, vlasy, žalúdočný obsah, moč, stolica, kosti a kostrové nálezy atď.),
*** chemické stopy,
** odrážajúce funkčné a dynamické vlastnosti pôsobiaceho objektu (stopy chôdze, písma, hlasu),
** odrážajúce viac prvkov, teda kombinované stopy.
* pamäťové stopy.

## Referencie

Kategória:Kriminalistika
Sedlisko

**Sedlisko** je potok VI. rádu na Záhorí, pretekajúci územím okresu Malacky, v katastri mesta Stupava. Je to prirodzený vodný tok prevažne nížinného a podhorského charakteru o dĺžke 3,938 km a s plochou povodia 5,113 km². Pramení v nadmorskej výške 220 m n. m. a vlieva sa do Dúbravy, vo výške 148 m n. m.

## Prameň
Pramení na okraji dorasteného listnatého lesa, na západnom svahu vrchu Kamenný vršok (289 m n. m.), v Malých Karpatoch, v podcelku Pezinské Karpaty, v časti Stupavské predhorie, v nadmorskej výške 220 m n. m.

## Opis toku
Po prameni potok pokračuje severozápadným smerom, onedlho opúšťa les a preteká trávnatou medzou uprostred lúky. Mierne sa stáča na západ, vzápätí znova na severozápad a križuje sa s elektrickým vysokonapäťovým vedením. Podteká miestnu účelovú komunikáciu a preteká areálom výrobných technologických hál. Tok sa presmeruje na západoseverozápad, podteká lesnú cestu a vteká do listnatého lesa, kde je opäť premostený pieskovou vozovkou a oblúkom sa stočí na juhozápad. Tečie v trávnatom poraste, mení smer na západojuhozápadný a dva razy za sebou podteká novovybudované účelové komunikácie. Križuje sa s 400 kV elektrickými drôtmi, míňa pravobrežný kríž a hneď je premostený mostom cesty I/2. Potok pokračuje v trávnato stromovom poraste, v poľnohospodársky využívanej krajine, o chvíľu podteká poľnú cestu a stáča sa na severozápad. Zakrátko sa križuje so súborom šiestich elektrických vedení vysokého napätia a následne ho pretína umelý vodný kanál, ktorý priteká od severnejšej Dúbravy a ústi do južnejšieho Zohorského potoka. Podteká diaľnicu D2, stáča sa na severozápadosever a ku svojmu ústiu pokračuje trávnatým korytom. Napokon sa v lokalite Sedlíčka ľavostranne vlieva do Dúbravy, v nadmorskej výške , ako jej jediný prítok.

## Referencie

## Zdroje

* Základná mapa ZBGIS
* GEO-portál, názvy potokov

Kategória:Povodie Moravy
Kategória:Potoky na Slovensku
Kategória:Stupava
Kategória:Záhorie
Kategória:Záhorská nížina
Kategória:Vodné toky v okrese Malacky
Rajské jablko

**Rajské jablko** alebo **rajské jabĺčko** môže byť:
*ľudovo alebo staršie: rajčiak jedlý
*(len tvar rajské jablko:) staršie: grapefruit
*zastarano: granátové jablko
*zastarano: kolokvinta (lat. *Colocynthis*)

## Referencie
Naos

**Naos** môže byť:
* hviezda v súhvezdí Korma, pozri Naos (hviezda)
* posvätná schránka v starovekom Egypte, pozri naos (Staroveký Egypt)
*chrám, kostol
* vnútorný priestor chrámu, pozri naos (architektúra)
* mesto v Nabíbii, pozri Naos (mesto)
* typ plachetnice, názov pre karaku používaný v Portugalsku, pozri karaka
Alibi (kriminalistika)

**Alibi** (z ) je dôkaz podozrivého, obvineného alebo obžalovaného zo spáchania trestného činu o neprítomnosti na mieste činu v čase spáchania príslušného trestného činu. V kriminalistike sa rozlišuje pozitívne a negatívne (lživé) alibi. Uznanie alebo neuznanie alibi sa odôvodňuje previerkou a vyhodnotením dôkazov.

## Referencie

Kategória:Kriminalistika
Alibi

**Alibi** (z ) môže byť:
* v práve a kriminalistike: dôkaz podozrivého, obvineného alebo obžalovaného o neprítomnosti na mieste činu v čase spáchania príslušného trestného činu, pozri alibi (kriminalistika)
* prenesene:
** svedectvo, dôkaz o neúčasti alebo predstieraní neúčasti v niečom
** ospravedlnenie dôvodu konania alebo existencie niečoho, výhovorka, pozri alibizmus
* holandsko-americká romantická komédia z roku 2006, pozri ''Alibi'' (film z roku 2006)

## Referencie
Želmíra Duchajová-Švehlová

**Želmíra Duchajová-Švehlová** (* 6. máj 1880, Lazy pod Makytou† 15. máj 1955, Martin) bola slovenská maliarka, pedagogička, organistka. Venovala sa zbieraniu ľudových piesni z Púchovskej doliny. Organizovala slovenské ženské hnutie a 26. rokov pôsobila ako podpredsedníčka spolku Živena. Je považovaná za prvú slovenskú maliarku.

## Život
thumb|Hrob na Národnom cintoríne v Martine
Duchajová-Švehlová sa narodila na Lazoch pod Makytou. Jej otec Fraňo Švehla, pôsobil na Lazoch ako evanjelický farár. Základnú školu navštevovala v rodnej obci, kde pôsobila neskor ako učiteľka a organistka. Meštiansku školu navštevovala v Turčianskom Svätom Martine. Po absolutóriu na bratislavskom Učiteľskom ústave, pôsobila ako učiteľka na evanjelickej škole v Blatnici (19131919). Následne vyučovala na Meštianskej škole v Martine kreslenie, matematiku a deskriptívu. V rokoch 19061910 navštevovala Umeleckú školu spolku umelkýň v Berlíne a v rokoch 19101914 Akadémiu výtvarných umení pre umelkyne v Mníchove. 22. októbra 1925 sa vydala za verejného notára v Martine, JUDr. Matúša Duchaja. Pracovala aktívne ako členka Červeného kríža, bola predsedníčkou Miestneho odboru Matice slovenskej. Pracovala aj ako členka Živeny, v rokoch 19391946 vo funkcii podpredsedníčky tohoto  ženského spolku.

Jej tvorbu ovplyvnili študijné cesty do zahraničia, ktoré podnikla po roku 1920. Navštívila Francúzsko, Taliansko, Anglicko, Holandsko, Škandináviu či Nemecko. Od roku 1931 bola umelkyňou v slobodnom povolaní v Martine. Počas štúdia vystavovala v Berlíne aj Mníchove, v roku 1918 vystavovala svoje obrazy v rámci kolektívnej výstavy v Hodoníne na Morave. Na Slovensku vystavovala svoje obrazy v Martine a Bratislave (1931), súbornú výstavu mala roku 1941 v Bratislave.

Zomrela 15. mája 1955 v Martine kde je pochovaná spolu s manželom na národnom cintoríne.

## Významné diela
* Pri káve (okolo 1910), olej na plátne, Slovenská národná galéria Bratislava
* Okolo modelu (okolo 1910), olej na plátne, Slovenská národná galéria Bratislava
* Na lúke (19201929), olej na plátne, Slovenská národná galéria Bratislava
* Kvitnúce Jablone (19311940), olej na plátne, Galéria Nedbalka Bratislava

## Zastúpenie v zbierkach slovenských galérií
*Slovenská národná galéria - Bratislava
*Galéria Nedbalka - Bratislava
*Turčianská galéria - Martin

## Referencie


## Externé odkazy
* Prvá slovenská maliarka: Želmíra Duchajová-Švehlová  na  puchovodedicstvo.sk
* Želmíra Duchajová-Švehlová na soga.sk

Kategória:Osobnosti z Lazov pod Makytou
Kategória:Slovenské maliarky
Kategória:Slovenskí pedagógovia
Kuchyňa (vodná nádrž)

**Kuchyňa** je umelo vybudovaná vodná nádrž na Záhorí, na území okresu Malacky, v katastrálnom území obce Kuchyňa.

## Základné údaje
Nádrž sa nachádza na sútoku rieky Maliny a potoka Javorinky. Má plochu hladiny o rozlohe 101 162 m², priemernú hĺbku 4,80 metra a objem vody 486 000 m³. Nadmorská výška hladiny sa pohybuje okolo  Priehradný múr je vysoký 10 metrov, delí údolie na styku Modranskej a Švancpošskej doliny, na rozmedzí Malých Karpát a Záhorskej nížiny. Prítok vody z Maliny do jazera činí priemerne 104,2 l/s, z Javorinky je neznámy. Odtok vody zabezpečujú dve umelé korytá Maliny, ktoré sa za obcou spájajú. Brehy, okrem západného (umelo vytvoreného), majú plytký ráz, s postupným klesaním dna.

## Význam
Význam nádrže je predovšetkým zavlažovací a protipovodňový, no v neposlednom rade aj rekreačný, vhodný na lov rýb. Známou, dnes už schátranou turistickou atrakciou bol náučný chodník ponad hladinu: Bobria hrádza. V priehrade sa dá kúpať, v jej blízkosti pri Javorinke sa nachádza bufet. V údolí Maliny (Modranská dolina) sa nachádza prameň pitnej vody, zásobujúci obec Kuchyňa.

## Príroda
V nádrži žijú rôzne druhy rýb, potok Javorinka je pstruhový rybársky revír. V jej okolí sa týči dubovo-bukový les, ktorý je súčasťou CHKO Malé Karpaty. Popri brehoch rastú tŕstie a pálky.

## Zdroje

* Základná mapa ZBGIS 
* Vodná nádrž Kuchyňa
* Kuchyňa, Bobria hrádza

Kategória:Vodné diela na Slovensku
Kategória:Kuchyňa (okres Malacky)
Kategória:Záhorie
Kategória:Záhorská nížina
Kategória:Malé Karpaty
Kategória:Vodstvo v okrese Malacky
Bílý kopec u Čejče

**Bílý kopec u Čejče** je prírodná pamiatka ev.č. 6020, ktorá sa nachádza v priestore medzi obcami Čejč, Hovorany a Mutěnice. Pozostáva z niekoľkých izolovaných lokalít situovaných na rôznych miestach členitého východného brehu Čejčskej kotliny.

## Predmet ochrany
Predmetom ochrany sú spoločenstvá stepných trávníkov, najmä stanovištia panónskych stepných trávnikov a tiež stanovištia panónskych dubohrabín s celým radom ohrozených a zvlášť chránených druhov rastlín, na ktoré sú viazané tiež významné druhy bezstavovcov. Medzi hlavné predmety ochrany na lokalite patria európsky významné druhy chrobák jednorohý (*Bolbelasmus unicornis*) a spriadač kostihojový (*Euplagia quadripunctaria*). Z rastlinných druhov potom kosienka karbincolistá (*Serratula lycopifolia*), hrachor panónsky (*Lathyrus pannonicus*), púpava neskorá (*Taraxacum serotinum*) a katran tatársky *(Crambe tataria)*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2014 - 2017

Kategória:Mutěnice (okres Hodonín)
Kategória:Čejč
Kategória:Chránené územia v okrese Hodonín
Kategória:Prírodné pamiatky v Česku
Caroline Atoll

**Caroline Atoll** (iné názvy: **Caroline Island**, **Caroline**, **Thornton Island**, **Millenium Island**) je najvýchodnejší z neobývaných koralových atolov tvoriacich južné Line Islands. Nachádza sa v centrálnej časti Tichého oceánu a je územím ostrovného štátu Kiribati.

Objavil ho portugalský moreplavec Pedro Fernandes de Queirós v roku 1606. V roku 1868 si ho začalo nárokovať Spojené kráľovstvo, od ktorého Kiribati získalo nezávislosť v roku 1979. 

Atol zostáva z veľkej časti nedotknutý a je považovaný za jeden z najzachovalejších tropických ostrovov. Je domovom jednej z najväčších svetových populácií kraba palmového () a významným hniezdiskom morských vtákov, najmä rybára čiernochrbtého ().

V roku 1995 bola dátumová hranica posunutá tak, aby celé územie štátu Kiribati ležalo na západ od nej. Caroline sa tak nachádza v špeciálnom časovom pásme UTC+14:00, v ktorom sa ako v prvom časovom pásme začína nový deň. Keďže je Caroline najvýchodnejším ostrovom v tomto pásme, slnečný svit nového dňa naň dopadne najskoršie. Možno teda povedať, že Caroline je prvou časťou pevniny, nad ktorou svitá nový deň a 1. januára aj prvý deň nového roka. Z tohto dôvodu sa tu na pomedzí rokov 1999 a 2000 uskutočnilo vítanie nového tisícročia, ktoré dalo atolu názov „Miléniový ostrov“.

## Galéria


File:CarolinePic-Kepler-South.jpg
File:CarolinePic-Kepler-Mannikiba.jpg
File:CarolinePic-Kepler-Arundel.jpg
File:CarolinePic-Kepler-Brothers.jpg
File:CarolinePic-Kepler-Fishball.jpg
File:CarolinePic-Kepler-Long.JPG
File:CarolinePic-Kepler-Shark.jpg
File:CarolinePic-Kepler-Windward.jpg


## Referencie

## Zdroj

Kategória:Ostrovy Kiribati
Kategória:Atoly Kiribati
Uniwersytet Warszawski

náhľad|Hlavná brána univerzity
**Uniwersytet Warszawski** (doslovne *Varšavská univerzita*) je popredná a najväčšia verejná univerzita v Poľsku so sídlom v hlavnom meste Varšave. Vznikla v roku 1816 ako *Kráľovská (varšavská) univerzita* spojením *Školy práva a administrácie* (od 1808) a *Lekárskej školy* (od 1809). Uzavretá v roku 1831 cárskou vládou. V rokoch 186269 ako *Hlavná varšavská škola*, neskôr ruská *Cisárska univerzita*. V 1915 obnovila svoju činnosť ako poľská univerzita. Medzi 193539 *Univerzita Józefa Piłsudského*. V rokoch 193945 uzavretá nemeckou vládou, fungovala v utajení. Obnovená v júli 1945. V roku 2018 mala 21 fakúlt, 42&nbsp;477 študentov a 7&nbsp;259 zamestnancov.

## Známi absolventi a študenti
; Laureáti Nobelovej ceny
* Henryk Sienkiewicz (18461916) – študent *Hlavnej varšavskej školy*, Nobelova cena za lietratúru (1905)
* Józef Rotblat (19082005) – obhájil doktorát na Fakulte fyziky (1938), Nobelova cena za mier (1995)
* Czesław Miłosz (19112004) – študent Právnickej fakulty, Nobelova cena za lietratúru (1980)
* Menachem Begin (19131992) – absolvent Fakulty práva a administrácie (1935), Nobelova cena ceny za mier (1978)
* Leonid Hurwicz (19172008) – absolvent Fakulty práva a administrácie (1938), Cena Švédskej ríšskej banky za ekonomické vedy na pamiatku Alfreda Nobela (2007)
* Olga Tokarczuková (* 1962) – absolventka Fakulty psychológie, držiteľka Nobelovej ceny za lietratúru (2018)

; Prezidenti Poľska
* Kazimierz Sabbat (19131989) – absolvent Fakulty práva a administrácie (1939), exilový prezident Poľska (19861989)
* Lech Kaczyński (19492010) – absolvent Fakulty práva a administrácie (1971), prezident Poľska (20052010)
* Bronisław Komorowski (* 1952) – absolvent Fakulty histórie (1977), prezident Poľska (20102015)

; Premiéri Poľska
* Jan Kucharzewski (18761952) – absolvent Fakulty práva a administrácie (1898), premiér Poľského kráľovstva (1917/1918 a znovu v 1918)
* Leopold Skulski (18771940) – absolvent farmácie (1903), poľský premiér (1919/1920)
* Tadeusz Mazowiecki (19272013) – študent Fakulty práva a administrácie (neukončil štúdium), poľský premiér (19891991)
* Jan Olszewski (19302019) – absolvent Fakulty práva a administrácie (1953), poľský premiér (1991/1992)
* Jarosław Kaczyński (* 1949) – absolvent Fakulty práva a administrácie (1971), poľský premiér (2006/2007)
* Włodzimierz Cimoszewicz (* 1950) – absolvent Fakulty práva a administrácie (1972), poľský premiér (1996/1997)

; Zahraniční politici
* Jicchak Šamir (19152012) – študent Právnickej fakulty (1935), premiér Izraela (1983/1984 a 19861992)
* Alpha Oumar Konaré (* 1946) – absolvent Fakulty histórie (1974), prezident Mali (19922002)

## Referencie

## Iné projekty

## Externé odkazy
* Uniwersytet Warszawski – oficiálne stránky 

Kategória:Uniwersytet Warszawski
Kategória:Univerzity v Poľsku
Kategória:Varšava
Čertopoloch

**Čertopoloch** môže byť:
*zastarano: artičoka (lat. *Cynara*)
*kniha:
** Aleksandra M. Drozdova, pozri Čertopoloch (Drozdov)
** M. Kantora, pozri Čertopoloch (Kantor)
Srdcovka

**Srdcovka** môže byť:
* v botanike: 
** slovenské rodové meno tých rodov, ktoré v minulosti (v 2. polovici 20. storočia) tvorili rod *Dicentra*, t.j. slovenské rodové meno dnešných rodov *Dicentra* [v užšom zmysle], *Lamprocapnos*, *Ehrendorferia*, *Ichtyoselmis* a *Dactylicapnos* (tieto rody patria do čeľade makovité, staršie sa radili do čeľade zemedymovité), pozri Dicentra, Lamprocapnos, Ehrendorferia, Ichtyoselmis a Dactylicapnos 
**srdcovka nádherná (lat. *Lamprocapnos spectabilis*, staršie: *Dicentra spectabilis*)
**čerešňa vtáčia srdcovková (lat. *Cerasus avium* var. [alebo subsp.] *juliana*, synonymum: *Prunus avium* var. [alebo subsp.] *juliana*)
* v zoológii mäkkýšov: slovenské rodové meno všetkých rodov z čeľade srdcovkovité (pokiaľ vôbec majú slovenské meno) ako aj rodu Maoricardium (v dávnejšej minulosti sa všetky tieto rody zaraďovali do rodu *Cardium* v širšom zmysle), pozri pod srdcovkovité a Maoricardium
*v matematike: kardioida 
*v železničnej doprave: časť železničného zvršku na križovaní dvoch koľajníc, pozri srdcovka (železničná doprava)
*v textilníctve: výstredník v tvare srdca, ktorý je súčasťou navíjacieho či rozvádzacieho ústrojenstva textilných strojov, pozri srdcovka (textilníctvo)
*druh lopaty , pozri pod lopata
*lanová očnica (t.j. pevná vložka do lanového oka), ktorá má tvar srdca (a teda nie tvar kruhu), pozri pod lanová očnica
*hovorovo: niečo, k čomu má niekto srdcový vzťah (napr. rodný región), pozri napr. láska, náklonnosť, hobby

**Srdcovky** môže byť:
*množné číslo slova srdcovka
*v dávnejšej minulosti: názov čeľade srdcovkovité (*Cardiidae*, v minulosti aj *Cardida*), pozri srdcovkovité 
*detská knižka Dušana Dušeka z roku 1989, pozri Srdcovky (Dušek)

## Referencie
Prvý rybník

**Prvý rybník** alebo **Majerský rybník** je ľudskými zásahmi upravený lesný rybník na území Záhoria, v okrese Malacky vo vojenskom obvode Záhorie (k.ú. Bažantica).

Rybník sa nachádza uprostred borovicových lesov na viatych pieskoch na dolnom toku Perneckej Maliny, má plochu hladiny 18 975 m², vrátane močiarov v okolí 44 958 m² a jeho nadmorská výška predstavuje  Keďže ide o nížinné jazero, jeho priemerná hĺbka činí cca 1 meter a dno je vzhľadom na polohu piesčité.

Okolie rybníka (vojenské lesy) je vychýrený hubársky revír, s výskytom hríbov smrekových, zrnitohlúbikových, masliakov kravských a mnohých iných jedlých druhov húb. Taktiež v jeho okolí žijú rôzne druhy lesnej zvery, ako srnce, diviaky, líšky a iné. Vodná plocha je, okrem severozápadného brehu obohnaná močiarom, kde rastú pálky, tŕstie a mnohé druhy vodných tráv.

Jazero je využívané najmä na chov rýb.

## Zdroje
* Základná mapa ZBGIS
* GEO-portál, názvy rybníkov

Kategória:Rybníky na Slovensku
Kategória:Záhorie
Kategória:Záhorie (vojenský obvod)
Kategória:Záhorská nížina
Kategória:Povodie Moravy
Kategória:Vodstvo v okrese Malacky
Háj u Lipova

**Háj u Lipova** je prírodná pamiatka ev. č. 107, ktorá sa nachádza v okrese Hodonín na juhovýchodnom okraji obce Lipov. Správa AOPK Brno.

## Ochrana
Predmetom ochrany je lokalita zriedkavej scily dvojlistej *(Scilla bifolia)*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2017 - 2026
* PP na stránke vychodni-morava.cz 

## Zdroj

Kategória:Prírodné pamiatky v Česku
Kategória:Chránené územia v okrese Hodonín
Kategória:Vizovická vrchovina
Kategória:Lesy v Česku
Kategória:Lipov
Macejkov kanál

**Macejkov kanál** alebo **Matejkov kanál** je umelý, odvodňovací kanál, tok VI. rádu na Záhorí, v okrese Malacky, v katastrálnom území obcí Lozorno, Zohor a mesta Stupava. Ide o vodnú stavbu nížinného charakteru, s dĺžkou 2,677 km, veľkosťou povodia 2,795 km² a plochou odtokových oblastí 2,289 km². Vzniká vo výške  a ústi do Rakytova, v nadmorskej výške 

## Vznik
Jeho koryto vzniká v areáli priemyselno-logistického parku Zohor, neďaleko križovatky Lozorno medzi cestou I/2 a diaľnicou D2, v lokalite Široké diely (), uprostred úžitkovej zelene, v Záhorskej nížine, v podcelku Borská nížina, časti Bor, vo výške 

## Opis toku
Po vzniku kanál pokračuje západným smerom a vzápätí v rúre podteká výrobno-technoligiskú halu. Po skončení povrchového prekrytia už tok tečie juhozápadným smerom. Po chvíli vteká do stromového porastu a mierne sa stočí na juhozápadojuh, stále preteká areálom výrobného parku. Onedlho park opúšťa, pokračuje už prírodnejším, trávnatým korytom, no následne vteká do listnatého lesa, kde prijíma prvý, pravostranný prítok. Po sútoku tvorí kanál dvojvlnu smerujúcu na západ, počas ktorej sa križuje s elektrickým vedením vysokého napätia. Znova tečie trávnatým korytom, zľava priberá melioračný kanál a podteká poľnú cestu. Tok pokračuje stále juhozápadojužným smerom, v poľnohospodársky obrábanej krajine a sprava doňho ústi posledný, umelý prítok. Ďalej tečie trávnatou medzou, až napokon sa v nadmorskej výške  vlieva sprava do Rakytova, ako jeho najvýznamnejší prítok.

## Význam
Vodnú stavbu vystavali z dôvodu odvodnenia premočenej pôdy, aby sa mohla skultivovať a následne začať plnohodnotne využívať na poľnohospodárske účely.

## Referencie

## Zdroje

* Základná mapa ZBGIS
* GEO-portál, názvy kanálov

Kategória:Umelé vodné toky na Slovensku
Kategória:Záhorie
Kategória:Vodné toky v Borskej nížine
Kategória:Povodie Moravy
Kategória:Lozorno
Kategória:Stupava
Kategória:Zohor
Kategória:Vodné toky v okrese Malacky
Očnica (rozlišovacia stránka)

**Očnica** môže byť:
*v anatómii: dutina, v ktorej je uložená očná guľa, pozri očnica
*očný otvor na ochrannej maske, pozri pod ochranná maska
*v poľovníctve: najspodnejší výbežok parohov, pozri očnica (parohy)
*na lane: pevná vložka na vystuženie oka lana, synonymum: lanová očnica , pozri lanová očnica
*na koňoch nárečovo: náočnica (t.j. klapka na oči na uzde)

## Zdroje
Born a Lion

***Born a Lion*** je debutový štúdiový album kanadského rockového tria Danko Jones. Vyšiel 23. júna 2002 a debutoval na 51. mieste v rebríčku Canadian Albums Chart.

## Zoznam skladieb
# „Play the Blues“ – 2:51
# „Lovercall“ – 2:53
# „Sound of Love“ – 3:50
# „Papa“ – 3:14
# „Soul on Ice“ – 3:27
# „Word is Bond“ – 3:45
# „Way to My Heart“ – 3:12
# „Caramel City“ (featuring Cantabile Chorale) – 3:17
# „Get Outta Town“ – 1:56
# „Suicide Woman“ – 3:19
# „Love is Unkind“ (featuring Tara Maclean) – 4:16

### Bonusové skladby
# „The Rules“
# „My Time is Now“

## Ocenenia
V roku 2003 bol album nominovaný na cenu Juno za najlepší rockový album.

## Obsadenie
* Danko Jones – gitara, spev
* John Calabrese – basgitara
* Damon Richardson – bicie
### Hosťujúci umelci
* Tara Macleanová – sprievodný spev v „Love is Unkind“
* Cantabile Chorale – sprievodný spev v „Caramel City“

## Externé odkazy
* Diskografia skupiny Danko Jones

## Zdroj

Kategória:Albumy skupiny Danko Jones
Kategória:Hudobné albumy z 2002
Hummel Fest

**Hummel Fest** je medzinárodný hudobný festival skladieb Johanna Nepomuka Hummela založený ako spomienka na tohto hudobného skladateľa pri príležitosti 240. výročia jeho narodenia z iniciatívy klaviristky Krisztiny Gyöpös. Prezentuje sa prostredníctvom koncertov a ďalších pridružených podujatí ako sú semináre, majstrovské kurzy, baletné predstavenia, prierez operou a výstavy. Aktivity festivalu sú plánované najmä na miesta, ktoré boli prepojené so životom hudobného skladateľa: Bratislava, Viedeň a Weimar.

I. ročník sa uskutočnil v roku 2018, keď sa širokej verejnosti na koncertných pódiách predstavili významní umelci z Bratislavy, Viedne, Weimaru, Hamburgu, Budapešti, Haagu, Soulu, Zürichu, ale i študenti a pedagógovia rôznych vysokých škôl. Festival sa začal úvodným koncertom 11. augusta 2018 v Primaciálnom paláci a jeho bratislavská fáza skončila tamtiež 6. novembra. 11. septembra sa tiež uskutočnil jeden koncert vo Viedni. Celý ročník festivalu bol zakončený sériou koncertov a podujatí vo Weimare od 6. do 9. decembra.

## Referencie

Kategória:Hudobné festivaly na Slovensku
Kategória:Hudobné festivaly v Rakúsku
Kategória:Hudobné festivaly v Nemecku
Farfalle

**Farfalle** je druh cestoviny, ktorý je na Slovensku známy aj pod názvom **mašličky**. Názov je odvodený od talianskeho slova *farfalle* (*[[motýľ|motýle]]*). V talianskom meste Modena sú farfalle známe ako *strichetti*. Väčšia variácia sa nazýva *farfalloni*, zatiaľ čo menšia verzia sa nazýva *farfalline*. Farfalle vznikli v 16. storočí v regiónoch Lombardsko a Emilia-Romagna na severe Talianska.

Slovo sa dá spliesť s podobne znejúcim slovom *[[farfel]]*, cestovina využívaná v židovskej kuchyni.

## Druhy
Farfalle prichádzajú v niekoľkých veľkostiach, ale všetky majú výrazný tvar motýlika. Zvyčajne sú farfalle tvorené z obdĺžnikových alebo oválnych cestovín, pričom dve strany sú orezané, aby mali zvlnený okraj a stred je zovretý, aby vytvoril nezvyčajný tvar cestovín. Vrúbkovaná verzia cestovín je známa ako *farfalle rigate*. Aj keď sú použiteľné pre väčšinu omáčok, farfalle sú najvhodnejšie pre smotanové a paradajkové omáčky. Okrem hladkej a celozrnnej múky sa do cesta pridávajú farbivá aj zmiešaním ich určitých zložiek do cesta, ktoré ovplyvňujú aj arómu (ako v prípade všetkých cestovín). Napríklad červená repa môže byť použitá na červenú, špenát na zelenú a atrament zo sépie na čiernu farbu. K dispozícii môže byť aj paradajka. Zelené, biele a červené variácie sa často predávajú spolu v jednej zmesi, ktorá pripomína farby talianskej vlajky.

## Referencie

## Zdroj

Kategória:Cestoviny
Kategória:Talianska kuchyňa
Horky (prírodná pamiatka)

**Horky** je prírodná pamiatka, pôvodne vyhlásená ako prírodná rezervácia ev. č. 1489 na juhozápadnom okraji obce Milotice v okrese Hodonín. Oblasť spravuje Agentúra ochrany prírody a krajiny ČR. Novo Nariadením č.8 Juhomoravského kraja z 25. augusta 2016 bola zrušená pôvodná vyhláška ONV Hodonín č. 1605 / 89-13 a územie vyhlásené ako prírodná pamiatka.

## Ochrana
Predmetom ochrany je komplex suchého variantu širokolistých trávnikov bielokarpatského typu so zastúpením úzkolistých suchých trávnikov vrátane najpočetnejšej populácie hadinca červeného (*Echium russicum*) v Česku a porasty nízkych xerofilných krovín.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o PP Horky na obdobie 2016 - 2025

## Zdroj

Kategória:Prírodné pamiatky v Česku
Kategória:Chránené územia v okrese Hodonín
Kategória:Milotice
Výchoz (prírodná pamiatka)

**Výchoz** je prírodná pamiatka ev. č. 1945 neďaleko obce Čejč v okrese Hodonín. Oblasť spravuje Agentúra ochrany prírody a krajiny ČR. Znovu bola prírodná pamiatka vyhlásená Nariadením Juhomoravského kraja z 19.12.2017 č. 1 o zriadení prírodnej pamiatky Výchoz a jej ochranného pásma. Pôvodné nariadenie okresného úradu Hodonín č. 4/98 bolo zrušené.

## Ochrana
Predmetom ochrany je umelý odkryv po ťažbe piesku a lignitu v zalesnených svahoch štvrtohorného Čejčského jazera, ktorý obnažuje treťohorné sedimenty spodného panónu. Z hornín prevažujú ílovité, prachovıté a vápnité morské piesky s fosíliami treťohorných morských mäkkýšov, ďalej je zastúpený kyjovský uhoľný sloj, štrkový kolektor neznámeho toku a pochovaný pôdny horizont.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o pamiatku na roky 2015 - 2024
* PP na stránke Geologické lokality

## Zdroj

Kategória:Prírodné pamiatky v Česku
Kategória:Chránené územia v okrese Hodonín
Kategória:Kyjovská pahorkatina
Kategória:Lesy v Česku
Kategória:Čejč
Kategória:Geologické lokality v Česku
Lissajousova obežná dráha

[náhľad|Animácia trajektórie [Wilkinson Microwave Anisotropy Probe|WMAP]]
náhľad|Animácia trajektórie WMAP, pohľad zo Zeme
**Lissajousova obežná dráha** (pomenovaná po Julesovi Antoine Lissajousovi) v orbitálnej mechanike je kvázi-periodická dráha okolo Lagrangovho bodu systému troch telies bez potreby akéhokoľvek pohonu. Lyapunovské dráhy okolo Lagrangovho bodu úplne ležia v rovine dvoch primárnych telies, teda pohyb je v dvoch dimenziách. Na rozdiel od toho Lissajousove obežné dráhy obsahujú komponenty v tejto rovine a kolmé na ňu, pohyb je v 3 dimenziách a sledujú Lissajousovu krivku. Halo orbity tiež zahŕňajú komponenty kolmé na rovinu, sú však periodické, zatiaľ čo Lissajousove obežné dráhy nie.

V praxi sú akékoľvek obežné dráhy okolo Lagrangeových bodov L1, L2 alebo L3 dynamicky nestabilné, čo znamená, že malé odchýlky od rovnovážneho stavu sa v priebehu času zvyšujú. V dôsledku toho musí sonda na týchto Lagrangeových orbitálnych dráhach používať svoje pohonné systémy na stabilizovanie orbitálnej stanice. Aj keď nie sú dokonale stabilné, malé úsilie na udržiavanie staníc udržuje sondu na požadovanej Lissajoussovej obežnej dráhe po dlhú dobu.

V neprítomnosti iných vplyvov, dráhy okolo Lagrangeových bodov L4 a L5 sú dynamicky stabilné, tak dlho, kým pomer hmotností oboch hlavných objektov je väčší ako približne 25. Prirodzená dynamika udržiava sondu (alebo prírodné nebeské teleso) v blízkosti Lagrangeovho bodu bez použitia pohonného systému, aj keď je rovnováha mierne narušená. Tieto dráhy však môžu destabilizovať iné blízke masívne objekty. Napríklad obiehanie okolo L4 alebo L5 bodu systému Zem-Mesiac môže trvať len niekoľko miliónov rokov, namiesto miliardy, kvôli pertuberanciam ostatných planét.

## Sondy využívajúce Lissajousove obežné dráhy
Niekoľko misií využilo Lissajousove obežné dráhy: ACE okolo L1 Slnko - Zem, SOHO L1 Slnko - Zem, DSCOVR L1 Slnko - Zem, WMAP Slnko - Zem L2 a tiež misia Genesis k L1, zachytávanie slnečných častíc. 14. mája 2009 Európska vesmírna agentúra (ESA) vypustila do vesmíru observatóriá Herschel a Planck, ktoré využívajú Lissajousove obežné dráhy okolo L2 Slnko - Zem. Súčasná misia ESA Gaia využíva aj Lissajousovu obežnú dráhu okolo L2 Slnko - Zem. V roku 2011 NASA previedla dve zo svojich kozmických sond THEMIS zo obežnej dráhy Zeme na Lunárnu obežnú dráhu prostredníctvom Lissajousových obežných dráh Zem - Mesiac L1 a L2. V júni 2018, Queqiao, prenosový satelit pre čínsku lunárnu misiu Čchang-e 4, vstúpil na obežnú dráhu okolo L2 Zem Mesiac.

## Referencie

## Pozri aj

Halo orbita

Kategória:Obežné dráhy
Kategória:Lagrangeovská mechanika
Kategória:Eponymické termíny v astronómii
Rovníkový hrebeň

náhľad|Hrebeň na mesiaci Japetus
náhľad|Hrebeň na Atlase
náhľad|Hrebeň na mesiaci Pan
**Rovníkové hrebene** sú najmenej na troch Saturnových mesiacoch: veľký mesiac Japetus a malé mesiace Atlas a Pan. Sú to hrebene, ktoré pozorne sledujú rovníky mesiacov. Zdá sa, že sú jedinečné pre systém Saturnu, nie je však jasné, či sú tieto udalosti súvisiace alebo náhoda. Všetky tri boli objavené sondou Cassini v roku 2005. Zdá sa, že Daphnis má taký hrebeň.

Hrebeň na Japetuse je takmer 20 km široký, 13 km a 1 300 km dlhý. Hrebeň na Atlase je úmerne ešte výraznejší vzhľadom na oveľa menšiu veľkosť mesiaca, čo mu dodáva tvar disku. Obrázky mesiaca Pan ukazujú štruktúru podobnú štruktúre Atlasu.

## Vytvorenie
Nie je jasné, ako sa tieto hrebene vytvorili, alebo či medzi nimi existuje nejaká súvislosť. Pretože Atlas a Pan obiehajú vo vnútri Saturnových prstencov, pravdepodobné vysvetlenie pre vytvorenie ich hrebeňov je to, že počas obehu zametajú častice Saturnovho prstenca, ktoré vytvárajú hrebeň okolo ich rovníku. Táto teória je menej aplikovateľná na Japetus, ktorý obieha ďaleko za prstencami. Jeden vedec navrhol, že Japetus zametal prsteň skôr, ako bol nejako vyhodený na svoju súčasnú vzdialenú obežnú dráhu. Iní si myslia, že Japetus sa nepremiestnil, ale prstene sa odtiahli, spadli do gravitačného poľa Saturnu. Snáď ešte pravdepodobnejšie je teória, že preto, že Japetus má nezvyčajne veľkú Hillovu sféru v porovnaní s inými mesiacmi v Slnečnej sústave, mohol kedysi mať svoj vlastný prsteň, alebo dokonca mesiačik, ktorý sa pomaly dostal bližšie, roztrhal sa do prstenca a potom postupne vytvoril Japetov rovníkový hrebeň. Ale väčšina vedcov predpokladá, že hrebeň Japetusu bol vytvorený nejakým vnútorným zdrojom a nesúvisí s hrebeňmi Atlasu a Panu. Ďalšia navrhovaná teória je, že vydutie mohli vytvoriť kolízie medzi mesiacmi pri nízkych rýchlostiach, hoci okolnosti pre takúto udalosť sú malo pravdepodobné.

## Referencie

## Pozri aj
* Rovníkové žľaby asteroidu 4 Vesta

## Externé odkazy

* Vysvetlenie „lietajúcich tanierov“ okolo Saturn - Atlas a Pan sa narodili prevažne zo zhlukov ľadových častíc v samotných prstencoch, *Space.com*, 6. decembra 2007

Kategória:Mesiace Saturna
Čerešňa obyčajná

**Čerešňa obyčajná** môže byť:
*čerešňa vtáčia (*Cerasus avium*, synonymum: *Prunus avium*)
*čerešňa višňová (*Cerasus vulgaris*, synomymum: *Prunus vulgaris*)